JohanHeinsen/ENO huggingface dataset:
Den Nord-Cimbriske Tilskuer, 1826-12-15
Plakat. Generalpostdirectionen har fundet sig anlediget til, indtilvidere at bestemme Jndleveringstiden for Pakkepostsager paa det Kongelige Postkontor i Thisted, saaledes: For de Pakkepostsager som kunne afsendes med Brevposten i de Uger den maanedlige Pakkepost ikke afgaaer: om Sommeren:
Den Nord-Cimbriske Tilskuer, 1826-12-15
Fredag Eftermiddag fra Kl. 1 til 3, om Vinteren. Fredag Eftermiddag fra Kl. 3 til 5. b) For Pakkepostsager der ere bestemte til Afgang med den maanedlige Pakkepost: Onsdagen for den 2den Torsdag i hver Maaned, fra Kl. 9 Formiddag til Kl. 4. Eftermiddag. Hvilket saaledes til almindelig Efterretning bekjendtgjøres. Generalpostdirectionen, den 18de Novbr. 1826. Hauch. Lange. Monrad. Thavssen. Bojesen. (L. S.) Ober, m.
Den Nord-Cimbriske Tilskuer, 1826-12-15
Blandinger. Jfølge officielle Angivelser beløber Staten New Yorks Population sig, med Undtagelse af Fremmede, Almisselemmer og Farvede, til 1,531,648, og i det Hele taget til 17616. 458 Sjele, siden 1820 har den tiltaget 242,648. Fortiden ere 19 nordamerikanske Krigskibe fordeelte paa de forskjellige udenrigske Stationer, næmlig: et Linieskib, en Fregat, 2 Goeletter og en Kutter i Middelhavet; en Fregat, en Corvette og en Goelette i Brasilien; en Fregat, en Corvette, en Golette og 2 Kuttere i Vestindien, en Fregat, en Goelette og en Kutter, i det stille Ocean; en Goelette ved Kysten af Labrador, og fornylig havde endnu en Fregat og en Goelette forstærket Stationen i det stille Hav. De forenede Staters hele regulaire Landmagt bestaaer af 5,719 Mand, med Jndbegreb af Officiererne: (Marinen derimod bliver bestandig forøget.) Milicen er Unionens Hovedstyrke, saaledes stiller Staten Newvork, i paakommende Tilfælde, Artillerie Cavallerie- og Skarpskytter-Corpserne med indbefattede, alene 150,000 Mk. paa Benene, af Revolutions=Armeen ere endnu omtrent 230 Officerer, i Live, for hvem Kongressen har udsat 500,000 Dollars. - Endnu for 40 Aar siden var Ohio og Jdiana blot beboet af Vilde; og nu tæller Ohionæsten en Million hvide Beboere. Kentucky hvem nogle dristige Eventyrere frarev de Vilde, tæller ligeledes 6 til 700,000, og naar de vestlige Stater, fremdeles vedblive at gjøre saadanne Fremskridt, som i de sidste 20 Aar, vil Ohios Handel om føie Tid vorde det Tidobbelte, imod hvad den nu er Nærheden af Reading, paa Gouverneur Heisters Landeiendomme, er opdaget rige Jernminer, som give et Udbytte af 50 til 70 Procent; i Grevskabet Sussex har man fundet rige Sølvminer, og i Grevskabet Stafford Guldminer. J Rockingham Grevskab, i North=Carolina, er opdaget en stor Magnetklippe. - J de fleste sydamerikanske Fristater, men ikke i Mexico, faaer den evangeliske Kirke nu efterhaanden offentlige Templer.
Den Nord-Cimbriske Tilskuer, 1826-12-15
Den 29de Septbr. holdt Sultanen omkring ved Constantinopel, stor Mynstring over Infanteriet og Hestfolkene, ved hvilken Leilighed han var iført sin hele militaire Pragt. En kostbar Mousqueton, som blandt flere Foræringer blev ham overrakt af den franske Gesandt ved dennes Tiltrædelse i Aaret 1824, hang i Remme ved hans Side.
Den Nord-Cimbriske Tilskuer, 1826-12-15
Der ere Breve indtrufne til Moskau fra Over Officerer ved Armeen i Georgien, ifølge hvilke den Bataillon af Garde=Grenadeer-Regimentet Moskau, som blev trukken med i Opstanden i St. Petersborg den 27de December, skal have udmærket sig ganske overordentligen i Affairen mod Perserne. Man har gjort den Opdagelse, at det caspiske Hav synker, og kan nu ikke meere bære saa store Skibe som for nogle Aar siden, illigemaade: at nogle Byer, som forhen laae tæt derved, nu ere fjernede i en temmelig Afstand.
Den Nord-Cimbriske Tilskuer, 1826-12-15
For 67 Aar siden er paa St. Laurence-Floden i brittisk Nordamerika, 9 Mile ovenfor Quebek, gaaet en fransk Fregat under, og nu bringer man i Erfaring, at der af dette Skib nu er gjenfundne adskillige Kister, tyldte med Penge, hvis Beløb man anslaaer til en Million Specier.
Den Nord-Cimbriske Tilskuer, 1826-12-15
Med Hr. Brunells Mesterværk, Veien under Themsen, gaaer det fortræffeligt: en Trediepart er næsten færdig, og Arbeiderne grave og mure nu lige under det Strøg, hvor Floden er dybest; hidtil er man slet ikke stødt paa nogen Hindring, og dersom det maa gaae ligesaa heldigt med den øvrige Deel, der er tilbage, vil dette Kæmpeværk maaskee end- ogsaa blive færdigt for de dertil beregnede 3 Aar.
Den Nord-Cimbriske Tilskuer, 1826-12-15
Ved et i London afholdt retlig Syn over Ligene, af de ved Dampkjedlens Springning i Dampbaaden Graham omkomne Personer, have de Edsvo ne kjendt Maskinmesteren, Overopsynsmanden og Eieren af Dampskibet skyldige i Drab.
Den Nord-Cimbriske Tilskuer, 1826-12-15
Walter Scott og hans Datter blev ved Hjemkomsten til Dower modtagne med udmærket Høflighed, saavel af Citadellets Gouverneur som af Toldvæsenet. Hans Manuskript af Napoleons Levnet har den engelske Boghandler Longmann kjøbt for 11000 Pund Sterling.
Den Nord-Cimbriske Tilskuer, 1826-12-15
Det er maaskee ikke almindelig bekjendt, at vor Tids forste Statsmand, Sir Georg Canning, ogsaa er Port. Hans Digte udkomme nu hos Boghandler C. Normant i Paris.
Den Nord-Cimbriske Tilskuer, 1826-12-15
J Constantinopel har i denne Tid en ung Armenier anklaget sin Fader, fordi han har forødt ham hans Mødrenearv. Da Faderen for Øieblikket ikke kunde erstatte ham Summen, lod Sønnen ham ubarmhiertig kaste i Fængsel, hvor han nu, ifølge Landets Love, maa smægte i 3 Maaneder, inden han, imod at erklæres insolvent, igjen kan blive sat i Frihed.
Den Nord-Cimbriske Tilskuer, 1826-12-15
I Chalons i Frankerig have Jesuiterne nylig tilegnet sig en Klosterkirke, hvori de, under lukkede Døre, holde Gudstjeneste for deres egne Jndviede; men ikke tilstæde Publicum Adgang. De ere nu Besiddelse af ikke færre, end 7 Seminarier i Frankerig. Missions=Fædrene gjæste nu Staden Loches (i Indre= og Loire-Departementet), hvor de havde bestemt den 20de Novbr. til at plante Missions korset. Til Processionen hørte, efter Programmet, foruden Gensdarmer, sort og hvidklædte Koner og Jomfruer &c. ogsaa en Peloton Sprøitefolk med Trommeslager foran!
Den Nord-Cimbriske Tilskuer, 1826-12-15
Hr. Aparicio, en Discipel af den afdøde David, har allerede længe arbeidet paa et Malerie, som Staden Madrid har bestilt hos ham og som bliver et sandt Mesterværk. Det forestiller, Kong Ferdinand Vil Befrielse ved Hertugen af Angouleme," indeholder 70 Portraiter og over 120 Figurer. Kunstneren har til sin Forestilling valgt det Øieblik, da den kongl. Familie, og Rigets Magnater stege iland ved Porto S. Maria, og modtoges af Hertugen af Angouleme, hvis Haand Kongen rørt trykker til sit Bryst. Alle Figurerne skulle ligne ganske overordentligt. Om 4 til 5 Maaneder kan det Hele være fuldendt.
Den Nord-Cimbriske Tilskuer, 1826-12-15
En engelsk Jngenieur i Marseille har opfundet en Dampvogn, hvormed han lover at kjøre derfra til Paris i 3 Dage; han vil ogsaa anvende denne Maskine til at trække Ploug, bogsere Skibe imod den stærkeste Strøm, m.m. Fra Gothenborg averteres til Salg: et Dampskib som er 90 Fod langt, med tre meublerede Sale. Prisen er 10,000 Rd. H. B. Lord Cochrane opholder sig endnu i Marseille, hvor han synes at vente paa Noget. (J Belgien, hvor man, uagtet den flamske Langsomhed, dog finder Lorden alt for langsom, er udkommen en Karikatur, forestillende Lorden siddende: ved en Bolle Punsch, og hans Tjener, som skjænker i for ham, spørger: hvormange Tyrker han allerede har ombragt, hvortil Hs. Herlighed svarer: "Som en god Christen slaaer jeg dem kun ihiel med Aviser.
Den Nord-Cimbriske Tilskuer, 1826-12-15
Ledigt Embede. Under det danske Cancellie: Byfoged og Skriverembedet i Saxkjøbing, samt Herredsfoged og Skriverembedet i en Deel af Musse Herred, og Dommer- og Skriverembedet i Fulgsang og Prierskov Birker.
Den Nord-Cimbriske Tilskuer, 1826-12-15
Befordringer og Afgang. Under det danske Cancellie: Den 29de Novbr. er hidtilværende 2den Assessor i Viborg LandsOverret, Licentiatus juris P. D. Bruun, beskikket til 1ste Assessor i bemeldte Ret, surnumerair Asses for i samme Ret, H Greve af Moltke, til 2den Assessor i Retten; Sognepræst for Skjørpinge og Faardrup Menigheder i Sjælland, D. Luplan, til Sognepræst for Haarslev og Tingjellinge Menigheder i Sjælland; Exam juris A. Petersen til Procurator ved samtlige Retter i Sjællands Stift, dog Høiesteret, den kongl. Lands=Overret samt Hof= og StadsRet, Overadmiralitetsretten og øvrige Retter for Kjøbenhavn derunder ikke indbefattede; Procurator H. J. Fohlmann til Sagfører ved Underretterne i Ribe Stift.
Den Nord-Cimbriske Tilskuer, 1826-12-15
Under Admiralitetet: Den 19de Novbr. er Copiist i 3die Departements=Contoir, P. K. Krog, udnævnt til Fuldmægtig i samme Contoir, og Volontair A. C. Westergaard til Copiist i Revisions Contoiret. Den 26de: Chefen for Bogholder, Archiv= og Depesche-Contoiret, Justitsraad P. C. R. Aagesen, udnævnt til 4de Directeur ved Søe=Qvæst og Assistentshuset, og Chefen for Commissariats Contoiret, Justitsraad N. Wiborg, til Medlem af Directionen for Søe-Etatens Hospital, Capit. ved Hs. Maj Kongens Livkorps, Cand. jur. C. C. Sylow, udnævnt til Garnisons=Auditeur paa Fæstningen Christiansøe.
Den Nord-Cimbriske Tilskuer, 1826-12-15
Døde. Kjøbenhavn: Gerhardine Stockfleth, 23 Aar. Roeskilde: Enkemadame Sophie H. Lindberg, f. Dahl, 82 Aar. StrandegaardForhenv Lærer ved Slagelse lærde Skole, Jacob Krag Hoffding, 86 Aar. Kallundborg: Emil Møller, 19 Aar. Hjorslev. Mad. M. Thrane, f. Warberg. - Skive: Enkefrue Kirstine Selmer, f. Knudsen, 70 Aar. Aalborg: Frederikke Skibsted, f. Schmidt, 29 Aar. Aarhuus: Student N. C. Petersen.
Den Nord-Cimbriske Tilskuer, 1826-12-19
Udenlandsk. Rusland. Fra Petersburg skrives under 29de Novbr.: Den i Staden Akjerman ratificerede Overeenskomst er ankommen hertil; Hoved Jndholden deraf er Bekræftelse af Tractaten i Bucharrest i alle dens Punkter og Clausuler, hvilke, siden 1812, ikke af Porten ere blevne opfyldte, videre sikres derved Rusland alle sine Grændse Besiddelser ved det sorte Hav, og alle de Forrettigheder sættes igjen i Kraft, som under Cabinettet i St. Petersborg beskyttende Jndflydelse ere tilstaaede Moldau, Wallachiet og Servien; inden 6 Maaneder skulle Fyrstendommerne allerede være i Besiddelse deraf, og inden 18 Maaneder skal Alting i Servien igjen være sat paa den rigtige Fod.
Den Nord-Cimbriske Tilskuer, 1826-12-19
Fremdeles skal Porten godtgiøre Rusland al den Skade, som af Barbaresk Søeroverne ere tilføiede russiske Undersattere, og denne Godtgjørelse skal inden 18 Maaneder udbetales til den russiske Gesandt i Constantinopel, ligesom det ogsaa for Fremtiden paaligger den at sikkre den russiske Handel for alt Røverie og Overlast af Corsarerne. Af den til Overeenskomsten føiede særskildte Act, angaaende Fyrstendommene Moldan og Wallachiet, seer man, at en Hospodar skal vælges blandt Bojarerne i Landet selv; Porten anmodes derpaa om at anerkjende ham, skulle dette ikke være efter dennes Ønske, maae vigtige Aarsager derfor andra ges for det russiske Cabinet, paa det at en Anden kan vælges. Hospodaren regjerer i 7 Aar, og kan ikke afsættes af Porten, uden at han gjør sig skyldig i Forseelser, da samme saa først skal an drages for den russiske Gesandt, og hans Samtykke dertil haves. Antallet af de Beschlis eller tyrkiske Militaire, skal fastsættes af Divanerne i hver Provinds, og disse Militaire maae aldrig blande sig i Landets Anliggender. Fyrstendom merne Moldan skal, paa Grund af hvad de have lidt ved de sidste Uroligheder, være i 2 Aar aldeles frie for al Tribut og Afgifter til den høie Port.
Den Nord-Cimbriske Tilskuer, 1826-12-19
Den 9de Artikel i Bucharrest Tractaten, der tilstaaer Serwien omtrent lignende Fordele, blev ogsaa ved en aparte Clausul paa ny bekræftet.
Den Nord-Cimbriske Tilskuer, 1826-12-19
Tyrkiet. Breve fra Constantinopel tale omet Fetwa, hvorved Sultanen har befalet Jbrahim Pascha: "At vende tilbage fra Morea, til Ægypten med sine Tropper; kun nogle Officerer blandt dem, skulle komme til Constantinopel og ansættes blandt de nye Militser. Denne befaling skal være en Følge af de forefaldne Conferentser mellem de franske og engelske Diplomatikkere, Hr. v. Minciaky og Reis-Effendi, om en Vaaben Stilstand i Grækerland. Under 16de November skrives fra Constantinopel: at Henrettelserne vedvare siden den sidste Sammensværgelse uafbrudt; mere end 6000 Misfornøiede ere siden den 22de Octbr. halshuggede, og flere Tusinde druknede. Tilstanden der, er forresten rolig: hyppige Raadsforsamlinger finde Sted, i Henseende til de Forslag, der ere gjorte om Grækerne af Hr. Stratford Canning; denne har, hvad der ikke er uden Mærkværdighed, faaet en glimrende fyldestgiørelse for en Fornærmelse, Pøbelen havde tilføiet Vagten i Gesandskabs=Hotellet. Kapudan Pascha lage ved Dardanellerne.
Den Nord-Cimbriske Tilskuer, 1826-12-19
Grækerland. Breve fra Syra af 19de og 28de October melde igjen om flere Søerøverier, til hvis Undertrykkelse Grev Metaxas, Medlem af den græske Regjerings Commission, var udløben med en Goelette, og havde opbrændt en Mistik.
Den Nord-Cimbriske Tilskuer, 1826-12-19
Ved østerrigske og franske Skibe vare flere Coffardieskibe blevne befriede, og en Corsar tagen. Man havde i Syra den Efterretning: at Jbrahim Pascha havde efterladt 2000 Rd. i Tripolitza, og var rykket Nauplion paa 2 Mile nær, hvor han derfra vilde begive sig hen, vidste man ikke. (En Efterretning fra Constantinopel af 10de Nobr. siger, derimod, at Jbrahim skulle være brudt op mod Argos, for at erstatte Mangelen paa Levnedsmidler og Fourage, som begyndte at blive følelig, da den ægyptiske Flaade ikke var ankommen, men laae den 26de October endnu i Alexandria.)
Den Nord-Cimbriske Tilskuer, 1826-12-19
Sydamerika. Det for Plata=Republikken nylig af Congressen antagne Udkast til en ny Constitution, erklærede Regjeringen for republikansk, og den skal bestaae af en lovgivende, fuld førende og retslig Magt. Den Første skal overdrages til en Præsident, der vælges paa 5 Aar, og fører Roeret, i Forening med 5 Statssekretairer, for det Jndre, udenlandske, Krigs=, Søe= og Fenantsvæsenet - Breve fra Laguaira i Columbien af 25de Octob. melde: at Frygten for en Borgerkrig meget har formindsket sig, da Hovedmændenne i Carraccas have erklæret, at de, ved at understøtte General Par, ikke havde andet til Hensigt, end at drive paa, at National-Conventet hurtig blev sammenkaldet; efter en under 5te Octbr. antagen Beslutning, vil dette skee. Øen Margarita har, ved en Folke=Opstand, som dog er gaaet af uden Blods Udgydelse, skildt sig fra Departementet Cumana, og har forenet sig med Venezuela. J Columbien forlanger man i stærke Udtrykke Bolivars Tilbagekomst, men man hører intet dertil; han var i August Maaned endnu i Lima, ja nogle Breve sige endog, at han vil ganske undslaae sig for denne Reise, og vil for bestandig forblive i Peru, hvor han ikke skal være elsket, og har, ved at ombytte Callaos Besætning i Peru med Columbier, stødt Folket for Hovedet; hans egne Officerer havde conspireret mod ham, og 12 af dem, hvoriblandt Admiral Guice, ere satte i Arrest, alle Kjøbmænd fra Buenos=Ayres havde ogsaa faaet Ordre til, inden 15 Dage at forføie sig fra Lima; hans lange Skrivelse til General Sanctander viser blot en blind ubegribelig Tiltroe til, at det columbiske Folk vil holde ved det gamle System, i det Øieblik de største og rigeste Provindser have erklæret sig imod dette og den Regjering Gen. Sanctander staaer, i Spidsen for. - Brigadier Friederich Rauch har med 318 Ryttere og nogle Militser aldeles slaget en Trop Jndianere, som under en Spaniers Anførsel og forstærket med 44 Oesertører fra Chili, havde gjort Jndfald paa Republikens Gebeet.
Den Nord-Cimbriske Tilskuer, 1826-12-19
Spanien Det var den 13de Novbr., at 4000 portugisiske Overløbere samlede sig i Placencia under General Silveira, i det Haab, at 4 til 5000 royalistiske Frivillige skulde stode til dem; men dette Haab slog feil, og kun 750 af Portugiserne selv ere gaaet over Grændsen; de øvrige 3250 have deels deserteret, deels meldt sig syge, og Nogle have reent ud sagt, at de ikke ville slaae mod deres Landsmænd og anrette en Borgerkrig, kun 85 royalistiske Frivillige stødte til den portuginske Legion, saa at Hr. Silveiras Actier ere temmelig sunkne. Den portugisiske Regjering har i denne Anledning indsendt en eftertrykkelig Note, hvorpaa vores Cabinet har svaret, at det var skeet uden dets Vidende, og at formodentlig de spanske Klostere, uden at forlange Regjeringens Bistand, havde skaffet Fonds tilveie dertil, samt at General=Kaptainerne havde paa egen Haand ladet, Overløberne passere over Grændsen, uden at fore sporge hos Krigsministeren desangaaende. For Resten har Spanien tilbudet sig at give Portugal al muelig Fyldestgiørelse i denne Henseende. Franske Blade fortælle, at den portugisiske Afdeling, der under Marque; Chaves var rykket ind i Portugal, bestod af 12000 Md. Disse Tropper skulle allerede have indtaget Hovedstaden i Tras- os. montes; Chaves, og de Første under Silveira have bemægtiget sig Miranda; men dette er sitkerlig atter en fransk Meensonge, thi de seneste fra Lissabon til London den 1ste December ankomne Efterretninger melde blot om et Jndfald i Trashos montes, hvor imidlertid megen Gjæring skal herske.
Den Nord-Cimbriske Tilskuer, 1826-12-19
Frankerig. J Paris gik Rygtet den 2den Decbr.: at Hr. Lamb havde fordret sine Passe, og var afreist fra Madrid; tillige melder Journal des Debats, at Hr. Moustiers havde faaet Ordre. til, uopholdelig at forlade Madrid. J et nylholdt Minister Conseil, i Anledning af Jesuiterne og Missionairerne, skal en gunstig Beslutning være fattet for de Første; men en ugunstig for det Sidste.
Den Nord-Cimbriske Tilskuer, 1826-12-19
Engeland. Bladet the Times paastaaer, at have Beviisligheder ihænde for, at Agenter fra den spanske Regjering overalt i Portugal have stræbt at vække Oprørsluen. Breve fra Lissabon, yttre stor Bekymring for Linietroppernes Troskab. og sige, at hvad man fornemmelig har at forlade sig paa, er Milisen, som ikke er stærk not; hvorfor engelsk Suceurs in stændig forlanges.
Den Nord-Cimbriske Tilskuer, 1826-12-19
Blandinger. Doctor Francias Efterfølger i Paraguar, Oberst Marque; Guarani, er endnu i Eskurial, og har hyppige Conferentser med Hs. spanske Majestæt.
Den Nord-Cimbriske Tilskuer, 1826-12-19
Paa Spaniens sydlige Kyst skal 200 bevæbnede Constitutionelle have gjort en Landgang.
Den Nord-Cimbriske Tilskuer, 1826-12-19
J Oldham i Engeland have de afskedigede Spin ere gjort Oprør.
Den Nord-Cimbriske Tilskuer, 1826-12-19
Ved en frygtelig Storm den 21de Novbr. truedes Petersborg atter med en Oversvømmelse af Nevafloden. Paa Rigsadmiralitetet vare Laternerne tændte hele Natten, og fra Fæstningen hørtes flere Nødskud. Jmidlertid har man dog ikke spurgt nogen betydelig Ulykke.
Den Nord-Cimbriske Tilskuer, 1826-12-19
J Augustower Wouvodskab i Polen er mellem Lomza og Augustow falden saamegen Snee, at man med den største Møisommelighed kan passere Veiene.
Den Nord-Cimbriske Tilskuer, 1826-12-19
J et Brev fra Christiania prises meget Udfaldet af Stortings Valget. I flere store Steder havde man denne Gang forkastet de forrige Repræsentanter, om hvem det heed, at de i deres Meninger havde ladet sig lede af Omstændighederne.
Den Nord-Cimbriske Tilskuer, 1826-12-19
J London var det den 5te Decbr. flaut med Prisen paa de ringere Sorter Byg, kun udmærket godt Byg holdt sig. Paa Havre var Prisen ganske overordentlig flau, især af bedste Slags; den solgtes 2 til 3 Spill. pr. Quarteer billigere. Med Ærter var det meget flaut. Rug solgtes i Sh. billigere; kort sagt: alle Kornsorter ere faldne.
Den Nord-Cimbriske Tilskuer, 1826-12-19
Indenlandsk. Efter Cancellie-Circulaire af 25de Novbr. maa Lægdsmændene nyde fri Befordring af det Sogn, hvori de boe, paa deres Reiser til og fra Amtstuerne, for at modtage de Marschhpenge, der tilkomme de af Landet udskrevne Rekruter, og blive derefter disse, ligesom andre Kongereiser, at godtgjøre Vedkommende i Amtets Frireiser.
Den Nord-Cimbriske Tilskuer, 1826-12-19
Ved Høiesteret et en Bondemand i Fyen dømt til at bøde 40 Lod Sølv, hensættes et Aar i Kbhavns Tugthuus, samt desforuden at være Mindemand, for at have udskiældt sin Birkedommer. Første Gevinst ved det 78de Klasselotteries 3die Klasses Trækning (2500 Rbd, faldt i KnipectionsCollectionen; Anden, paa 10,00 Rbd., i Hr. BlechsCollection; 3die og 4de Gevinst, hver paa 2500, kom til Oldenborg og Huusum.
Den Nord-Cimbriske Tilskuer, 1826-12-19
Efter Nye Hogaa ere Rheumatismer og cathartalske Febere de herstende Spadomme i Hovedstaden, som Aarstiden fører med sig Paa Koppeanstalten have i Novbr. 43 Patienter været indlagte, hvoraf 34 vare varcin rede.
Den Nord-Cimbriske Tilskuer, 1826-12-19
J Politievennen spørges Sangprofessoren Hr. Siboni, hvad han forstaaer ved, Formiddag fra 13. paa hvilken Tid han om Løverdagen foretager sine Ovelser med Damerne; da man ikke her kjender den italienske Jnddeeling af Tiden, og det i Danmark fremdeles vil hedde Eftermiddag efter Kl. 12 om Middagen.
Den Nord-Cimbriske Tilskuer, 1826-12-19
Bugtalersken fra Bamberg blev i Hovedstaden ud hosset og udfløitet.
Den Nord-Cimbriske Tilskuer, 1826-12-19
Første Adventssøndag høitideligholdt Flensborg, Bye en Jubelfest i Anledning af den evangelisk-lutherske Reformations Jnførelse der for 300 Aar siden af Gerhardt Sleward, til hvis Minde desuden præges en Medaille af Jern, hvorpaa Stadens samtlige Præster modtoge Supskription. Prisen bliver i det Høieste 2 Mk. Cour.
Den Nord-Cimbriske Tilskuer, 1826-12-19
J Saxkøbing er ved Døden pludselig afgaaet: Bye og Herredsfoged samt Postmester Hartmann. Den 1ste Decbr. kjørte en uagtsom Karl, da han med Heste og Vogn passerede Nakskovs Søndergade, med saadan Fart mod en der paa samme Tid gaaende gammel Kone, at saavel Heste som Vogn gik over hende, Følgen heraf var, at begge hendes Been bleve knuste.
Den Nord-Cimbriske Tilskuer, 1826-12-19
Den 18de f. M. strandede Sønden for Frederikshavn Skpr. P. Petersen af Gothenborg, med Baaden, Nanna," 3 Commercelæster, kommende fra Aarhuus og bestemt til Hjemstedet med Rug og Gryn. Baaden er aldeles tabt, og af Ladningen er kun Lidet bjerget.
Den Nord-Cimbriske Tilskuer, 1826-12-19
Kjøbenhavns Børs, den 12te Decbr. Cours. Hamborg 2 M. a vista 223. Spec 226. Specier solgtes til 13 Rbmk. 9 s. BankDisconto 5 pCt. Norske Speciessedler pr. 100 Specier - Rbdl. Sedler. 4 pCt. kongelige Obligationer (uden Renter, 82 1/2 a 82 2/3 Rbd. Sedler. Dito dito 14 a 74 1/2 i Banco. Nationalbank-Obligationer (af Laanet 4de Februar 1820 100 a 100 3/4 Rbd. r. S. Dito dito 113 a 113 3/4 Rbd. Sedler.
Den Nord-Cimbriske Tilskuer, 1826-12-19
Avertissements. Da jeg af Øvrigheden er beskikket til Stads=Musikant i Thisted, saa ville De, som ønske Musik til Baller eller ved anden Leilighed, derom henvende sig til mig. Fr. Zangenberg.
Den Nord-Cimbriske Tilskuer, 1826-12-19
Onsdagen den 31te Januari ) den 14de Februari 1827, Formiddag Kl. 11, den 28de dito bliver paa denne Byes Raadstue afholdt offentlige Auctioner over følgende for Kongelige Skatter og Commune=Afgivter udlagte Eiendomme: a) Gaarden No. 35 paa denne Byes Torv, med tilhørende Hauge, Grundsted og udlagte Kiær og Grønmarkslod, tilhørende Prøveprocurator Callundann. b) En til Gaarden No. 84 paa denne Byes Østergade udlagt Kiær og Grønmarkslod, tilhørende Anders Søndergaards Enke. Conditionerne ere forinden til Eftersyn paa mit Comptoir, hvorfra de sælgende Eiendomme paavises.
Den Nord-Cimbriske Tilskuer, 1826-12-19
Denne Bekiendtgiørelse tiener til Efterretning for vedkommende Prioritetshavere, efter Plakat af 22de April 1817. Lysthavende indbydes. Nykiøbing paa Morsøe, den 9de December 1826. Rummelhoff.
Den Nord-Cimbriske Tilskuer, 1826-12-19
Jfølge indgaaet Forliig og derefter passeret Udlæg bliver her i Byen afholdt 3de offentlige Auctioner: den 31te Januari 14de Februari ) 1827, Eftermiddag Kl. 3, = 28de over den Kiøbmand og Giæstgiver Mads Trax tilhørende Gaard paa denne Byes Torv, under Brandnummer 36, med tilliggende Hauge, Grundsted og Lod i Kiær og Grønmark. Lysthavende indbydes at møde paa den sælgende Eiendom, hvor Auctionen afholdes. Efter Plakat af 22de April 1817 tiener denne Bekiendtgiørelse til Efterretning for Prioritetshaverne. Nykiøbing paa Morsøe, den 9de December 1826. Rummelhoff.